MÄÄRUS								 10.02.2026 nr 2

Kaitseministri 28. märtsi 2023. a määruse nr 14 „Kaitseväekohustuslase ja kaitseväekohustust võtta sooviva isiku terviseseisundi kaitseväeteenistuskohustuslase või tegevväelase tervisenõuetele vastavuse hindamise tingimused ja kord“ muutmine		

Määrus kehtestatakse kaitseväeteenistuse seaduse § 26¹ lõike 11 alusel.

§ 1. Kaitseministri 28. märtsi 2023. a määruse nr 14 „Kaitseväekohustuslase ja kaitseväekohustust võtta sooviva isiku terviseseisundi kaitseväeteenistuskohustuslase või tegevväelase tervisenõuetele vastavuse hindamise tingimused ja kord“ muutmine

Kaitseministri 28. märtsi 2023. a määruse nr 14 „Kaitseväekohustuslase ja kaitseväekohustust võtta sooviva isiku terviseseisundi kaitseväeteenistuskohustuslase või tegevväelase tervisenõuetele vastavuse hindamise tingimused ja kord“ § 7 täiendatakse lõikega 31 järgmises sõnastuses:
„(31) Käesoleva paragrahvi lõikes 3 sätestatud juhul koostab ja edastab terviseseisundit hindav arst tervise infosüsteemi tervishoiuteenuste korraldamise seaduse § 59² lõike 2 alusel kehtestatud määruses sätestatud andmekoosseisus järgmised dokumendid:
1) ambulatoorne epikriis;
2) uuringu, protseduuri ja analüüsi saatekiri;
3) ambulatoorse teenuse, sealhulgas e-konsultatsiooni saatekiri.“.

§ 2. Määruse jõustumine

Määrus jõustub 2026. aasta 1. aprillil.

Hanno Pevkur
Minister

Kaimo Kuusk
Kantsler